-----------------------------------------------------------------------
  2. ปัจจัยความเสี่ยง

  -----------------------------------------------------------------------

ปัจจุบัน บริษัทฯ มีธุรกิจหลัก 2 ด้าน คือ

1.  
2.  

(1) ธุรกิจโซล่า ฟาร์ม ซึ่งบริษัทฯ ดำเนินการภายใต้ SPC , SPA และ SPE
    ซึ่งเป็นบริษัทย่อยของ

  บริษัทฯ โดยสามารถแบ่งการดำเนินธุรกิจได้เป็น 3 ส่วนดังนี้

-   ธุรกิจลงทุนและพัฒนาโซล่า ฟาร์ม

-   ธุรกิจบริการรับเหมาก่อสร้างโซล่า ฟาร์มแบบครบวงจร

-   ธุรกิจบริการด้านการปฏิบัติการ บำรุงรักษาและการประมวลผลโซล่า ฟาร์ม

(2) ธุรกิจเหล็ก

+-----------------------------------------------------------------------+
| 1.                                                                    |
|                                                                       |
| 2.  1.  ความเสี่ยงจากธุรกิจโซล่า ฟาร์ม                                      |
+-----------------------------------------------------------------------+

1.  ความเสี่ยงจากธุรกิจลงทุนและพัฒนาโซล่า ฟาร์ม

    1.  ความเสี่ยงจากปัจจัยที่จะก่อให้เกิดความล่าช้าของโครงการในอนาคต

เนื่องจาก SPC และ SPA ซึ่งเป็นบริษัทย่อยของบริษัทฯ มีธุรกิจหลักคือการลงทุนและพัฒนาโซล่า
ฟาร์ม โดยมีสัญญาซื้อขายไฟฟ้า (“Power Purchase Agreement” หรือ “PPA”) รวมจำนวน
36 ฉบับ สำหรับโครงการโซล่า ฟาร์ม 36 โครงการ
ซึ่งประกอบด้วยโครงการที่เปิดดำเนินการเชิงพาณิชย์แล้ว
โครงการที่อยู่ระหว่างการก่อสร้างและโครงการที่อยู่ระหว่างเตรียมการด้านเอกสารและยังมิได้เริ่มดำเนินการก่อสร้าง
ซึ่งหากเกิดความล่าช้าของโครงการในการเปิดดำเนินการเชิงพาณิชย์ อาจส่งผลกระทบให้โซล่า
ฟาร์มเปิดดำเนินการเชิงพาณิชย์ไม่ทันตามกำหนดระยะเวลาตามสัญญาซื้อขายไฟฟ้าได้
ซึ่งจะส่งผลให้บริษัทฯ ขาดรายได้จากการขายไฟฟ้าสำหรับโครงการที่บริษัทฯ
ไม่สามารถดำเนินการเชิงพาณิชย์ได้ตามกำหนด

อย่างไรก็ตาม ที่ผ่านมาบริษัทฯ สามารถเปิดดำเนินการเชิงพาณิชย์ได้แล้วรวมจำนวน 16
โครงการ(ณ สิ้นปี 2555 เปิดดำเนินการ 9 โครงการและ ณ 18 มกราคม 2556
เปิดดำเนินการเพิ่มอีก 7 โครงการ) นอกจากนี้บริษัทยังอยู่ระหว่างการก่อสร้างโซล่า ฟาร์มอีก 14
โครงการ ซึ่งคาดว่าจทะยอยแล้วเสร็จ และเริ่มดำเนินการเชิงพาณิชย์ได้ภายในไตรมาสที่ 2 ของปี
2556 ส่วนที่เหลืออีก 6 โครงการ อยู่ในขั้นตอนการเริ่มปรับปรุงที่ดินที่จัดหามาแล้ว 4 โครงการ
และอีก 2 โครงการสุดท้าย อยู่ระหว่างการจัดหาที่ดินให้ครบ
เพื่อทำการพัฒนาให้แล้วเสร็จภายในไตรมาสที่ 3 ของปี 2556
ซึ่งอยู่ในกำหนดระยะเวลาขายไฟฟ้าที่บริษัทฯ ได้รับอนุมัติจากการไฟฟ้าส่วนภูมิภาคตามสัญญา PPA

2.  ความเสี่ยงจากการพึ่งพาผู้ผลิตแผงพลังงานแสงอาทิตย์
    และเครื่องแปลงกระแสไฟฟ้าเพียงรายเดียว

เนื่องจากโครงการโซล่า ฟาร์มแต่ละโครงการของ SPC และ SPA
มีการสั่งซื้อแผงพลังงานแสงอาทิตย์จาก Kyocera Asia Pacific Pte., Ltd. (“Kyocera”)
และสั่งซื้อเครื่องแปลงกระแสไฟฟ้า (“Inverter”) จาก SMA Solar Technology AG
(“SMA”) เพียงรายเดียว (ยกเว้น AJ Technology ซึ่งเป็นบริษัทย่อยของ SPA
ที่ใช้แผงพลังงานแสงอาทิตย์ของ REC ประเทศสิงคโปร์) โดย SPC
ได้ทำสัญญาซื้อขายระยะยาวกับผู้ผลิตและจำหน่ายทั้ง 2
บริษัทเป็นที่เรียบร้อยแล้วโดยรายละเอียดที่สำคัญของสัญญาดังกล่าวได้ถูกเปิดเผยไว้ในส่วนที่ 1 ข้อ
5. ทรัพย์สินที่ใช้ในการประกอบธุรกิจ ซึ่งหาก Kyocera และ SMA หยุดดำเนินการ
อาจส่งผลกระทบต่อการก่อสร้างโซล่า ฟาร์มในแต่ละโครงการที่เหลือ

อย่างไรก็ดี Kyocera Asia Pacific Pte, Ltd เป็นบริษัทลูกของ Kyocera Corporation,
Japan ซึ่งเป็นบริษัทจดทะเบียนในตลาดหุ้นนิวยอร์คและตลาดหุ้นโตเกียว
และเป็นกลุ่มบริษัทที่มีธุรกิจหลายด้านจึงกระจายความเสี่ยงได้และมีการ
ประกอบธุรกิจนี้มายาวนานกว่า 50 ปี มีฐานะการเงินที่เข้มแข็ง กล่าวคือ ณ 31 มีนาคม 2555
บริษัทมีทุนชำระแล้ว 115,703 ล้านเยน มียอดขายรวม 1,190,870
ล้านเยนและมีผลประกอบการที่เข้มแข็ง นอกจากนี้ จากข้อมูลที่เปิดเผยในนิตยสาร PV Eye
ประเทศญี่ปุ่น ได้อ้างอิงแหล่งข้อมูลจาก Bloomberg ว่า Kyocera ได้รับการจัดไว้ในระดับ
Safety Zone เมื่อพิจารณาอัตราส่วนทางการเงินต่าง ๆ ตามสูตร Altman Z-Score
ทำให้โอกาสที่ Kyocera จะหยุดดำเนินการหรือประสบปัญหานั้น มีความเป็นไปได้น้อยมาก
Kyocera จึงถือว่าเป็นพันธมิตรที่แข็งแกร่งของ SPCG ในกรณีที่ Kyocera
ไม่สามารถผลิตและจำหน่ายแผงพลังงานแสงอาทิตย์ให้กับ SPCG ได้ตามเวลาที่กำหนด SPCG
จึงสามาถสั่งซื้อแผงพลังงานแสงอาทิตย์จากผู้ผลิตรายอื่นได้
เนื่องจากปัจจุบันมีจำนวนผู้ประกอบการหลายราย ทั้งนี้หากเกิดเหตุการณ์ดังกล่าว
จะทำให้โครงการมีความล่าช้ากว่าที่คาดไว้ได้

[]

SMA เป็นผู้ประกอบธุรกิจผลิตและจำหน่าย Inverter รายใหญ่ซึ่งประกอบธุรกิจมายาวนานกว่า 30
ปีและเป็นบริษัทจดทะเบียนในตลาดหุ้นแฟรงค์เฟิรต์มีผลประกอบการเข้มแข็ง โดย ณ 31 ธันวาคม
2555 มีทุนชำระแล้ว 34.7 ล้านยูโรและในปี 2554 บริษัทมียอดขายรวม 1,700 ล้านยูโร
และเคยได้รับรางวัลต่างๆ จากทั่วโลกมาโดยตลอดตั้งแต่ปี 2543 ดังนั้น โอกาสที่ SMA
จะหยุดดำเนินการหรือประสบปัญหานั้นมีความเป็นไปได้น้อยมาก จึงถือว่า SMA
เป็นพันธมิตรทางการค้าที่เข้มแข็งของ SPCG เช่นกัน

3.  ความเสี่ยงจากความผันผวนของอัตราแลกเปลี่ยนเงินตราต่างประเทศ

ในการก่อสร้างโซล่า ฟาร์ม งบประมาณการลงทุนประมาณร้อยละ 60 ของโครงการ
จะใช้ในการจัดซื้อแผงพลังงานแสงอาทิตย์ และเครื่องแปลงกระแสไฟฟ้า (Inverter)
ซึ่งได้มีการนำเข้าแผงพลังงานแสงอาทิตย์จาก Kyocera ประเทศญี่ปุ่น และ Inverter จาก SMA
ประเทศเยอรมนี ซึ่งจะต้องชำระค่าแผงพลังงานแสงอาทิตย์ และ Inverter
เป็นสกุลเงินตราต่างประเทศ ทำให้บริษัทฯ
อาจได้รับความเสี่ยงจากความผันผวนของอัตราแลกเปลี่ยนเมื่อถึงกำหนดชำระค่าแผงพลังงานแสงอาทิตย์
และ Inverter ซึ่งอาจทำให้ค่าใช้จ่ายในการลงทุนโซล่า ฟาร์มต่างไปจากงบประมาณที่ตั้งไว้ได้

อย่างไรก็ดี บริษัทฯ ได้พิจารณาอัตราค่าเงินอย่างต่อเนื่อง
และดำเนินการป้องกันความเสี่ยงด้วยการใช้สัญญาซื้อขายเงินตราต่างประเทศล่วงหน้า (FX
Forward) และสิทธิในการซื้อขายเงินตราต่างประเทศ (FX Option)
เพื่อป้องกันความเสี่ยงจากความผันผวนของอัตราแลกเปลี่ยนเงินตราต่างประเทศเต็มจำนวน
(Fully Hedged) โดยบริษัทฯ จะดำเนินการซื้อสัญญาซื้อขายเงินตราต่างประเทศล่วงหน้า (FX
Forward) หรือสิทธิในการซื้อขายเงินตราต่างประเทศ (FX Option)
เต็มจำนวนเมื่อแผงพลังงานแสงอาทิตย์และเครื่องแปลงกระแสไฟฟ้า (Inverter)
ถูกบันทึกเป็นสินทรัพย์ของบริษัทฯ

4.  ความเสี่ยงจากแสงอาทิตย์มีความเข้มของแสงน้อยกว่าปกติ

เนื่องจากธุรกิจลงทุนและพัฒนาโซล่า ฟาร์ม ต้องพึ่งพิงแสงอาทิตย์เป็นอย่างมาก
หากแสงอาทิตย์มีความเข้มแสงน้อยกว่าปกติ หรือในบางปี ประเทศไทยมีเมฆปกคลุมเป็นจำนวนมาก
อาจจะส่งผลให้โซล่า ฟาร์มของบริษัทฯ ไม่สามารถผลิตไฟฟ้าได้เต็มที่
และอาจส่งผลถึงรายได้จากการขายไฟฟ้าของบริษัทฯ

อย่างไรก็ดี เนื่องจากประเทศไทยมีที่ตั้งอยู่ใกล้กับเส้นศูนย์สูตร จึงทำให้มีความเข้มของแสงสูง
นอกจากนี้
บริษัทฯได้ทำการศึกษาความเข้มของแสงในแต่ละพื้นที่โดยใช้ข้อมูลความเข้มของแสงย้อนหลัง 10 ปี
ขององค์การบริหารการบินและอวกาศแห่งชาติ หรือ องค์กรนาซ่า (NASA)
เพื่อให้แน่ใจว่าบริเวณที่สร้างโซล่า ฟาร์มของบริษัทฯ มีความเข้มแสงอยู่ในระดับสูง

5.  ความเสี่ยงจากภัยธรรมชาติ

ในปัจจุบัน โครงการโซล่า ฟาร์มของบริษัท มีทั้งโครงการที่เปิดดำเนินการเชิงพาณิชย์
และโครงการที่กำลังอยู่ระหว่างการดำเนินการก่อสร้าง โดยโครงการโซล่า
ฟาร์มหล่านั้นอาจได้รับผลกระทบจากภัยธรรมชาติต่างๆ ไม่ว่าจะเป็นน้ำท่วม ลมพายุ ฟ้าผ่า
และภัยธรรมชาติอื่นๆ ซึ่งอาจก่อให้เกิดความเสียหายต่อโครงการ
ทำให้ต้นทุนในการก่อสร้างและค่าซ่อมแซมโซล่าฟาร์มสูงขึ้น และส่งผลถึงผลประกอบการของบริษัทฯ
อีกด้วย

อย่างไรก็ดี ในการเลือกที่ดินนั้นบริษัทฯ ได้มีการศึกษาสถิติการเกิดน้ำท่วมในบริเวณที่จะพัฒนาโซล่า
ฟาร์มเพื่อลดโอกาสการเกิดน้ำท่วมโซล่า ฟาร์มของบริษัทฯ
รวมถึงการวางรากฐานของแผงพลังงานแสงอาทิตย์โดยใช้เสาคอนกรีตยาว 3 เมตรปักลงดิน
ซึ่งมีความทนทานตามมาตรฐานวิศวกรรม สามารถทนแรงลมได้ 80 กิโลเมตรต่อชั่วโมง
และได้มีการเชื่อมระบบสายดินที่เป็นอิสระออกจากกันระหว่างแผงพลังงานแสงอาทิตย์
ซึ่งจะช่วยลดความเสียหายที่อาจเกิดจากฟ้าผ่าได้ นอกจากนี้บริษัทฯ
ยังได้ทำประกันความเสี่ยงทุกชนิด (All risks) ให้กับโซล่า
ฟาร์มทุกแห่งทั้งระหว่างก่อสร้างและหลังจากก่อสร้างแล้วเสร็จอีกด้วย

6.  ความเสี่ยงจากแผงพลังงานแสงอาทิตย์เสื่อมสภาพเร็วกว่ากำหนด

ปริมาณไฟฟ้าที่ได้จากโซล่า ฟาร์มขึ้นอยู่กับหลายปัจจัย
ซึ่งหนึ่งในปัจจัยที่มีผลต่อปริมาณไฟฟ้าคือการเสื่อมสภาพของแผงพลังงานแสงอาทิตย์
ซึ่งหากแผงพลังงานแสงอาทิตย์มีการเสื่อมสภาพเร็วกว่าปกติ อาจส่งผลต่อปริมาณไฟฟ้าที่ผลิตได้
โดยอาจทำให้ผลิตไฟฟ้าได้น้อยลง และจะส่งผลกระทบทำให้ มีรายได้น้อยกว่าที่ประมาณการไว้

อย่างไรก็ดี บริษัทฯได้รับการรับประกันการเสื่อมสภาพของแผงพลังงานแสงอาทิตย์จาก Kyocera
เป็นระยะเวลา 25 ปี โดย Kyocera รับประกันว่าภายใน 12
ปีนับจากวันที่ซื้อแผงพลังงานแสงอาทิตย์
แผงพลังงานแสงอาทิตย์จะสามารถผลิตไฟฟ้าได้ไม่น้อยกว่าร้อยละ 90
ของประสิทธิภาพของแผงพลังงานแสงอาทิตย์ และภายใน 25
ปีนับจากวันที่ซื้อแผงพลังงานแสงอาทิตย์
แผงพลังงานแสงอาทิตย์จะสามารถผลิตไฟฟ้าได้ไม่น้อยกว่าร้อยละ 80
ของประสิทธิภาพของแผงพลังงานแสงอาทิตย์
โดยหากพบว่าแผงพลังงานแสงอาทิตย์สามารถผลิตไฟฟ้าได้น้อยกว่าที่ได้รับประกันไว้ Kyocera
จะเพิ่มแผงพลังงานแสงอาทิตย์เพื่อทำให้ปริมาณการผลิตไฟฟ้ากลับมาอยู่ในระดับที่รับประกันไว้
หรือเปลี่ยนแผงพลังงานแสงอาทิตย์ให้ หรือคืนเงินให้ภายใต้เงื่อนไขของสัญญาระหว่าง SPC กับ
Kyocera นอกจากนี้ Kyocera ยังได้ให้ข้อมูลเกี่ยวกับโซล่า ฟาร์ม ตัวอย่างของ Kyocera
ที่ประเทศญี่ปุ่นว่า ภายในระยะเวลา 30 ปี แผงพลังงานแสงอาทิตย์ของ Kyocera ในโซล่า ฟาร์ม
ตัวอย่างนั้น ยังสามารถผลิตไฟฟ้าได้สูงถึงร้อยละ 91.4
ของประสิทธิภาพของแผงพลังงานแสงอาทิตย์อีกด้วย

7.  ความเสี่ยงจากชุมชนใกล้เคียงกับโครงการโซล่า ฟาร์ม

ชุมชนที่อยู่บริเวณใกล้เคียงกับโครงการโซล่า ฟาร์มอาจไม่เห็นด้วยกับการสร้างโซล่า
ฟาร์มของบริษัทฯ และอาจต่อต้านมิให้ บริษัทฯ ดำเนินโครงการโซล่า ฟาร์ม
ซึ่งอาจทำให้ต้องยกเลิกการสร้างโครงการโซล่า
ฟาร์มและทำให้สูญเสียเงินทุนในส่วนที่เริ่มดำเนินการไปแล้ว

อย่างไรก็ดี ก่อนการเริ่มดำเนินการก่อสร้างโครงการโซล่า ฟาร์ม แต่ละโครงการ บริษัทฯ
จะดำเนินการทำประชาพิจารณ์เพื่อสอบถามความคิดเห็นของชุมชนบริเวณใกล้เคียง
เพื่อลดความเสี่ยงในการถูกฟ้องร้องหรือคัดค้านการก่อสร้างโครงการโซล่า ฟาร์มของ SPC
นอกจากนี้โครงการโซล่า ฟาร์ม เป็นโครงการที่สะอาด และปราศจากมลพิษ
และยังใช้นโยบายเน้นสร้างงานให้กับประชาชนในพื้นที่เข้ามามีส่วนร่วมในการพัฒนาโครงการและดูแลต่อเนื่อง
ตลอดจนการสนับสนุนด้านการศึกษาของชุมชนในบริเวณใกล้เคียงอีกด้วย

1.  ความเสี่ยงจากธุรกิจบริการรับเหมาก่อสร้างโซล่า ฟาร์มแบบครบวงจร (Engineering,
    Procurement

and Construction หรือ EPC)

1.  ความเสี่ยงจากการจัดหาบุคลากร

เนื่องจากในอนาคต SPCG จะประกอบธุรกิจบริการรับเหมาก่อสร้างโซล่า
ฟาร์มแบบครบวงจรให้แก่ลูกค้าที่มิใช่บริษัทในกลุ่มโดยจะดำเนินการภายใต้ SPE
ซึ่งธุรกิจดังกล่าวจำเป็นต้องใช้บุคลากรเป็นจำนวนมาก นอกจากนี้การก่อสร้างโซล่า
ฟาร์มใช้เวลาโดยประมาณ 4 – 6 เดือน SPE
จึงไม่ได้มีการจ้างพนักงานประจำในการก่อสร้างโซล่า ฟาร์ม จึงมีความเสี่ยงที่ SPE
อาจไม่สามารถจัดหาบุคลากรได้เพียงพอ หากมีการก่อสร้างโซล่า ฟาร์มพร้อมกันหลายๆ โครงการ
ซึ่งจะทำให้ SPE เสียโอกาสในการสร้างรายได้

อย่างไรก็ดี การสร้างโซล่า ฟาร์มนั้นไม่ซับซ้อนและง่ายต่อการควบคุมงาน
จึงไม่จำเป็นต้องจัดจ้างผู้ที่มีความชำนาญเป็นพิเศษเป็นประจำ
ส่งผลให้มีความยืดหยุ่นการจัดจ้างแรงงานจากภายนอก (Outsource) ที่ทำได้โดยง่าย โดย SPE
จะส่งวิศวกรและผู้ควบคุมงานเข้าไปช่วยควบคุมดูแลการก่อสร้าง และติดตั้งอย่างใกล้ชิด

2.  ความเสี่ยงจากคุณภาพของแรงงานที่ไม่คงที่

เนื่องจาก SPC ในฐานะผู้รับเหมางานก่อสร้างโซล่า ฟาร์มของบริษัทย่อยของ SPC และ SPA
ทั้งหมด มีการจ้างบุคลากรในพื้นที่ในการก่อสร้างโครงการ ต้องใช้คนงานเป็นจำนวนมาก
โดยการก่อสร้างโครงการหนึ่ง SPC จะใช้คนงานสูงสุดประมาณ 180
คนต่อโครงการเพื่อเป็นแรงงานในการก่อสร้างโซล่า ฟาร์ม
จึงอาจทำให้คุณภาพแรงงานในการก่อสร้างโซล่า ฟาร์มมีการเปลี่ยนแปลงได้
ซึ่งอาจก่อให้เกิดความเสียหาย หรือล่าช้าต่อการก่อสร้างโครงการโซล่า ฟาร์ม
และส่งผลต่อต้นทุนของ SPC ได้

อย่างไรก็ดี SPC มีการส่งวิศวกรและผู้ควบคุมงานเข้าไปดูแล
โดยมีวิศวกรให้คำแนะนำอย่างใกล้ชิดตลอดระยะเวลาการทำงาน และผู้ควบคุมงานของบริษัทฯ
จะเข้าไปประเมินการทำงานอีกครั้งหนึ่ง
เพื่อให้มั่นใจว่าคุณภาพของงานก่อสร้างนั้นเป็นไปตามมาตรฐานการออกแบบของ SPC

1.  1.  2.  

        3.  ความเสี่ยงจากธุรกิจบริการด้านการปฏิบัติการ การบำรุงรักษา
            และการประมวลผลโซล่า ฟาร์ม (Operation, Maintenance and
            Monitoring หรือ OMM)

            1.  ความเสี่ยงจากระบบประมวลผลล้มเหลว

การประมวลผลเป็นหนึ่งหัวใจสำคัญในการประกอบธุรกิจบริการด้านการปฏิบัติการ การบำรุงรักษา
และการประมวลผลโซล่า ฟาร์ม ซึ่งหากระบบประมวลผลที่ใช้เกิดล้มเหลว ส่งผลให้ข้อมูลสูญหาย
หรือคลาดเคลื่อน อาจทำให้การให้บริการในธุรกิจผิดพลาดและก่อความเสียหายให้ SPC เอง
และลูกค้าได้

อย่างไรก็ดี SPC ได้มีการบันทึกข้อมูลในการประมวลผลไว้ 2 แห่ง กล่าวคือ ที่ศูนย์ควบคุมในโซล่า
ฟาร์ม แต่ละแห่งและที่ทำการของ SPC การบันทึกข้อมูล 2
แห่งนั้นจะสามารถลดความเสี่ยงจากการสูญหายของข้อมูลได้ในกรณีที่เกิดความผิดพลาดกับระบบข้อมูลดังกล่าว

2.  ความเสี่ยงจากอุบัติเหตุในระหว่างการบำรุงรักษา

เนื่องจากในการบำรุงรักษาและทำความสะอาดแผงพลังงานแสงอาทิตย์ SPC
มิได้มีบุคลากรสำหรับการบำรุงรักษาและทำความสะอาดโดยเฉพาะ
แต่ได้จ้างแรงงานในพื้นที่ซึ่งมิได้มีความเชี่ยวชาญเข้ามาทำงานดังกล่าวแทน
จึงอาจเกิดความเสี่ยงที่จะเกิดอุบัติเหตุซึ่งก่อให้เกิดความเสียหายต่อแผงพลังงานแสงอาทิตย์หรืออุปกรณ์สำคัญอื่นๆ
ได้

อย่างไรก็ดี SPC ได้มีการจัดอบรมและให้ความรู้แก่แรงงานในพื้นที่ก่อนที่จะเข้ามารับงานดังกล่าว
เพื่อให้เกิดความเข้าใจในการทำงาน รวมทั้งมีวิศวกรของบริษัทฯ
ประจำอยู่ที่โครงการเพื่อควบคุมงาน ส่งผลให้แรงงานดังกล่าวทำงานได้อย่างมีประสิทธิภาพ
และช่วยลดโอกาสเกิดอุบัติเหตุได้ทั้งนี้ที่ผ่านมายังไม่เคยปรากฎอุบัติเหตุจากการทำงานดังกล่าว

+-----------------------------------------------------------------------+
| 2.  ความเสี่ยงจากธุรกิจเหล็ก                                               |
+-----------------------------------------------------------------------+

1.  

2.  2.  1.  ความเสี่ยงจากการพึ่งพาวัตถุดิบจากบริษัทผู้ผลิตรายใหญ่

ในการประกอบธุรกิจเหล็ก บริษัท สตีลแอนด์โซล่ารูฟ จำกัด (SSR) ใช้วัตถุดิบหลัก คือ
แผ่นเหล็กม้วนรีดเย็นเคลือบสังกะสีผสมอลูมิเนียมชนิดเคลือบสีและไม่เคลือบสี
ซึ่งส่วนใหญ่ซื้อมาจากบริษัท บลูสโคป สตีล (ประเทศไทย) จำกัด (“บลูสโคป สตีล”) ดังนั้น หาก
บลูสโคป สตีล ยกเลิกการผลิต หรือหยุดการจำหน่ายสินค้าให้แก่ SSR อาจส่งผลกระทบให้ SSR
ต้องหาผู้ผลิตรายอื่น ซึ่งราคาและคุณภาพของวัตถุดิบอาจเปลี่ยนแปลงไป รวมถึงอาจทำให้ SSR
ส่งสินค้าให้แก่ลูกค้าไม่ทันตามเวลาและส่งผลต่อชื่อเสียงและผลประกอบการได้

อย่างไรก็ดี บลูสโคป สตีล
เป็นผู้ผลิตเหล็กแผ่นรีดเย็นเคลือบสังกะสีผสมอลูมิเนียมรายใหญ่ที่เข้ามาลงทุนสร้างโรงงานในประเทศไทย
และเป็นบริษัทย่อยของ BlueScope Steel Limited
ซึ่งเป็นบริษัทจดทะเบียนในตลาดหลักทรัพย์ของประเทศออสเตรเลีย และ SSR กับบลูสโคป สตีล
ได้ทำธุรกิจร่วมกันมาเป็นระยะเวลามากกว่า 10 ปี และได้รับการสนับสนุนทางธุรกิจจาก บลูสโคป
สตีล เป็นอย่างดีตลอดมา ดังนั้นจึงเชื่อว่าความเสี่ยงจากการที่บลูสโคป สตีลจะยกเลิกการผลิต
หรือหยุดการจำหน่ายสินค้าให้แก่ SSR อยู่ในระดับต่ำ

2.  ความเสี่ยงจากคู่แข่งขันที่เป็นบริษัทที่เกี่ยวข้องกับ บลูสโคป สตีล

บลูสโคป สตีล ซึ่งเป็นผู้จัดจำหน่ายวัตถุดิบหลักเกือบทั้งหมดให้กับ SSR
มีบริษัทที่เกี่ยวข้องโดยมีผู้ถือหุ้นและกรรมการร่วมกัน คือบริษัท บลูสโคป ไลสาจท์ (ประเทศไทย)
จำกัด (“บลูสโคป ไลสาจท์”) ซึ่งก่อตั้งขึ้นตั้งแต่ปี 2531 ดำเนินธุรกิจผลิตและ
จำหน่ายแผ่นเหล็กเคลือบขึ้นลอนเช่นเดียวกับ SSR โดยใช้วัตถุดิบจาก บลูสโคป สตีล เช่นเดียวกัน
ดังนั้น
หาก บลูสโคป สตีล จัดจำหน่ายให้กับ บลูสโคป ไลสาจท์ ในเงื่อนไขและราคาอันทำให้ บลูสโคป
ไลสาจท์ ได้เปรียบกว่าเงื่อนไขและราคาที่ SSR ได้รับ
เหตุการณ์ดังกล่าวอาจลดความสามารถในการแข่งขันด้านราคาของแผ่นเหล็กเคลือบขึ้นลอนของ SSR
ได้ และอาจส่งผลให้ยอดขายจากแผ่นเหล็กเคลือบขึ้นลอนลดลง

อย่างไรก็ดี เนื่องจาก บลูสโคป สตีล เป็นบริษัทย่อยของ BlueScope Steel Limited
ซึ่งเป็นบริษัทจดทะเบียนในตลาดหลักทรัพย์ที่ประเทศออสเตรเลีย ดังนั้น จึงเชื่อว่า บลูสโคป สตีล
มีการทำรายการที่เกี่ยวข้องกันที่ยุติธรรมและเป็นปกติธุรกิจ นอกจากนี้ผู้บริหารของบลูสโคป สตีล
ยังได้ให้ความเชื่อมั่นกับบริษัทฯ ว่าจะดำเนินธุรกิจกับบริษัทย่อยเหมือนคู่ค้ารายอื่น
จึงเชื่อว่าความเสี่ยงที่ บลูสโคป ไลสาจท์ จะได้เงื่อนไขและราคาที่ทำให้ บลูสโคป ไลสาจท์
ได้เปรียบกว่าบริษัทฯ นั้นอยู่ในระดับต่ำ

3.  ความเสี่ยงจากความผันผวนของราคาวัตถุดิบ

ในธุรกิจเหล็ก มีเหล็กแผ่นเคลือบเป็นวัตถุดิบหลัก
ซึ่งมีความผันผวนตามราคาของเหล็กแผ่นรีดเย็นซึ่งเป็นวัตถุดิบต้นน้ำ
อาจส่งผลให้มีต้นทุนของสินค้าขายผันผวนหรือสูงขึ้น

อย่างไรก็ดี ราคาต้นทุนวัตถุดิบจาก บลูสโคป สตีล มีการปรับตัวรายเดือน
ทำให้ความผันผวนของราคาวัตถุดิบค่อนข้างน้อย และบริษัทฯ มีการผลิตและสั่งสินค้าแบบ Just in
time โดยจะมีสินค้าคงเหลือป้องกันสินค้าขาดมือเพียงบางส่วน ทำให้มีสินค้าคงเหลือน้อย นอกจากนี้
SSR จะมีการแจ้งราคาต่อลูกค้าก่อน และเมื่อลูกค้าตกลงซื้อสินค้า จึงจะสั่งวัตถุดิบเข้ามา บริษัทฯ
จึงมีความเสี่ยงจากความผันผวนของราคาวัตถุดิบอยู่ในระดับต่ำ

4.  ความเสี่ยงจากการว่าจ้างผู้รับเหมาช่วงในการติดตั้งงานโครงการ

SSR ไม่ได้มีทีมงานให้บริการติดตั้ง
แต่ใช้วิธีการว่าจ้างผู้รับเหมาช่วงในการติดตั้งผลิตภัณฑ์ในโครงการต่างๆ ดังนั้นหาก SSR
ไม่สามารถว่าจ้างผู้รับเหมาช่วงได้อย่างทันท่วงทีและไม่สามารถควบคุมคุณภาพในการติดตั้งได้หรือเกิดความล่าช้าในการติดตั้ง
จนอาจเป็นเหตุให้ SSR สูญเสียชื่อเสียงและลูกค้าบางรายไปได้

อย่างไรก็ดี ถึงแม้ว่าจะมีงานขายพร้อมติดตั้งโครงการที่เพิ่มขึ้น SSR
ยังคงมีวิธีบริหารการติดตั้งโครงการที่สามารถควบคุมค่าใช้จ่ายและคุณภาพของโครงการได้
โดยปัจจัยสำคัญในการบริหารการติดตั้งโครงการมีดังต่อไปนี้

การสรรหาผู้รับเหมาช่วง ตามปกติแล้ว
บริษัทในอุตสาหกรรมการผลิตและจัดจำหน่ายวัสดุมุงหลังคาจะไม่มีทีมงานติดตั้งเป็นของตนเอง
แต่จะใช้วิธีการว่าจ้างผู้รับเหมาช่วงจากภายนอก
ซึ่งทำให้ควบคุมต้นทุนได้ดีกว่าเนื่องจากไม่มีค่าใช้จ่ายในการว่าจ้างพนักงานประจำ SSR
คัดเลือกผู้รับเหมาช่วงจากทั้งลูกค้าของบริษัทฯ ที่นำผลิตภัณฑ์ติดตั้ง
และบริษัทที่รับจ้างติดตั้งโดยเฉพาะ โดยพิจารณาจากผลงานที่ผ่านมาเป็นประจำทุกปี
พิจารณาจากฐานะการเงิน จำนวนคนงาน คุณภาพงาน และศักยภาพในการติดตั้ง ปัจจุบัน SSR
มีผู้รับเหมาช่วงที่มีศักยภาพในการติดตั้งโครงการขนาดต่างๆ กัน ซึ่งส่วนใหญ่ดำเนินธุรกิจกับ SSR
มาเป็นระยะเวลา 5 ปีขึ้นไป และผ่านการประเมินคุณภาพแล้วมากกว่า 20 ราย
ทำให้ไม่เกิดการพึ่งพิงผู้รับเหมาช่วงเพียงน้อยราย
และไม่เคยประสบปัญหาการขาดแคลนผู้รับติดตั้งงาน หรือผู้รับติดตั้งทิ้งงาน

การควบคุมคุณภาพของงานติดตั้ง SSR มีการควบคุมคุณภาพงานของผู้รับเหมาช่วง
โดยให้เจ้าหน้าที่ฝ่ายวิศวกรรม (Site Supervisor)
เป็นผู้ตรวจสอบคุณภาพระหว่างติดตั้งงานทุกโครงการ นอกจากนี้เมื่องานติดตั้งแล้วเสร็จ SSR
และผู้ว่าจ้างจะมีการประเมินผลงานทั้งหมดร่วมกันอีกครั้งหนึ่ง
อีกทั้งยังมีการประเมินผู้รับเหมาช่วงแต่ละรายในทุกๆ ไตรมาส
เพื่อให้มั่นใจถึงคุณภาพโดยรวมของผลงาน
และผู้รับเหมาช่วงจะรับประกันงานหลังจากส่งมอบเป็นระยะเวลา 1 ปี

การควบคุมระยะเวลาการติดตั้งให้แล้วเสร็จตามที่กำหนด เนื่องจากบริษัทฯ มีการส่ง Site
Supervisor ไปตรวจสอบงาน
จึงไม่มีปัญหาเรื่องผู้รับเหมาช่วงจะติดตั้งงานไม่แล้วเสร็จตามที่กำหนด
เว้นแต่ว่าความล่าช้าจะมาจากลูกค้าของบริษัทฯ เอง

5.  ความเสี่ยงจากการแข่งขันของสินค้าทดแทน

ผลิตภัณฑ์หลักที่บริษัทฯ
ผลิตและจัดจำหน่ายคือแผ่นเหล็กเคลือบสังกะสีผสมอลูมิเนียมขึ้นลอนที่ใช้เป็นวัสดุมุงหลังคาและฝาผนัง
ซึ่งสินค้าที่สามารถนำมาใช้งานทดแทนในตลาดมีอยู่หลายประเภท เช่น กระเบื้อง
และแผ่นเหล็กเคลือบสังกะสีลูกฟูก เป็นต้น
การมีสินค้าทดแทนดังกล่าวส่งผลให้ผู้บริโภคมีทางเลือกจากสินค้าทดแทนที่หลากหลาย
รวมทั้งราคาของผลิตภัณฑ์ของบริษัทฯ มีราคาสูงกว่าเมื่อเทียบกับราคาของกระเบื้อง
หรือแผ่นเหล็กเคลือบสังกะสีลูกฟูก
หากผู้บริโภคนิยมเลือกใช้วัสดุมุงหลังคาและฝาผนังชนิดอื่นแทนผลิตภัณฑ์ของบริษัทฯ
อาจทำให้รายได้ของ SSR ลดลงได้ในอนาคต

อย่างไรก็ดี แม้ว่าผลิตภัณฑ์ที่เป็นสินค้าทดแทนดังกล่าว จะมีราคาถูกกว่า
แต่ผลิตภัณฑ์แผ่นเหล็กเคลือบสังกะสีผสมอลูมิเนียมขึ้นลอนนั้นมีความแข็งแรงทนทานกว่า
มีความสวยงาม และมีน้ำหนักที่เบา ซึ่งราคาสินค้าของ SSR
นั้นมิได้แพงกว่าสินค้าทดแทนอื่นอย่างมีนัยสำคัญ SSR
จึงเชื่อว่าความเสี่ยงจากการแข่งขันจากสินค้าทดแทนนั้นอยู่ในระดับต่ำ

6.  ความเสี่ยงจากการให้สินเชื่อทางการค้า

ในการดำเนินธุรกิจทางการค้าตามปกตินั้น SSR จะมีลูกหนี้การค้า ซึ่งเกิดจากการที่ SSR
จำหน่ายสินค้าให้แก่ลูกค้าภายในประเทศที่มีเงื่อนไขการชำระเงินภายในกำหนดเวลาตามที่ได้ตกลงกันไว้กับลูกค้า
ระยะเวลาการเก็บหนี้จากลูกหนี้ มีจำนวน 50 - 65 วัน ดังนั้น SSR
จึงมีความเสี่ยงจากการที่ลูกหนี้การค้าไม่สามารถชำระหนี้ค่าสินค้าภายในกำหนดเวลาที่ต้องชำระหรือภายในกำหนดเวลาตามที่
SSR ผ่อนผันให้

อย่างไรก็ดี SSR มีนโยบายการเก็บหนี้ตามความคืบหน้าของงาน
โดยจะเก็บทันทีส่วนหนึ่งเมื่อมีการเริ่มงาน เก็บอีกส่วนหนึ่งเมื่อส่งของแล้ว
แล้วจึงเก็บตามความคืบหน้าของงาน และเก็บงวดสุดท้ายเมื่อส่งมอบงาน จึงทำให้ SSR
มีการทยอยตามเก็บหนี้ตลอดเวลา และสามารถจัดการลูกหนี้การค้าให้อยู่ในระดับที่เหมาะสม
ส่งผลให้สามารถบริหารกระแสเงินสดจากการดำเนินงานให้สามารถจ่ายเจ้าหนี้การค้าได้ตรงตามเวลาชำระหนี้

7.  ความเสี่ยงด้านการดำเนินงานของโรงงาน

ธุรกิจของ SSR ขึ้นอยู่กับความสามารถในการดำเนินการผลิตได้อย่างต่อเนื่องของโรงงาน
โดยอาจมีความเสี่ยงจากการผลิตของโรงงานที่หยุดชะงัก ทำให้เกิดอันตรายเกี่ยวกับการผลิต
การดูแลการเก็บรักษาวัตถุดิบ ซึ่งรวมถึงการระเบิด ไฟไหม้ ความแปรปรวนของสภาพอากาศ
และภัยพิบัติทางธรรมชาติ ความบกพร่องของเครื่องจักร
การหยุดเดินเครื่องจักรนอกเหนือจากที่กำหนดไว้ตามแผน ปัญหาการนัดหยุดงานของลูกจ้าง
การหยุดชะงักของการขนส่ง และความเสี่ยงด้านสิ่งแวดล้อมอื่นๆ
โดยอันตรายดังกล่าวอาจก่อให้เกิดการบาดเจ็บ หรือเสียชีวิต
ทำให้ทรัพย์สินหรืออุปกรณ์เสียหายหรือชำรุดอย่างรุนแรง และก่อให้เกิดความเสียหายต่อสิ่งแวดล้อม
หรืออาจถูกปรับ หรือมีภาระหนี้สิน ตลอดจนส่งผลกระทบต่อผลการดำเนินงานของ SSR ได้

อย่างไรก็ดี SSR ได้มีการจัดการโรงงานให้มีความปลอดภัย อุปกรณ์ต่างๆ จัดเก็บเป็นอย่างมีสัดส่วน
รวมถึงมีลูกจ้างที่อยู่ในโรงงานเพียงน้อยราย
จึงสามารถรักษาความสัมพันธ์กับลูกจ้างได้เป็นอย่างดีและทั่วถึง
อีกทั้งยังได้รับการรับรองตามมาตรฐาน ISO 9001:2000 อีกด้วย

8.  ความเสี่ยงจากการผลิตที่อาจก่อให้เกิดผลกระทบต่อสังคมและชุมชน

บริษัทฯ
ได้ตระหนักและให้ความสำคัญถึงความเสี่ยงจากการผลิตที่อาจส่งผลกระทบต่อสังคมและชุมชนไม่ว่าจะเป็นผลกระทบด้านสิ่งแวดล้อม
ความปลอดภัย หรือผลกระทบด้านเศรษฐกิจและสังคม บริษัทฯ จึงหลีกเลี่ยงที่จะประกอบกิจกรรมใดๆ
อันจะเป็นการก่อความเดือดร้อนต่อสังคมและชุมชนรอบข้าง เช่น ขั้นตอนการผลิตใดๆ
ที่จะส่งเสียงดังและอาจรบกวนสังคมและชุมชนรอบข้าง SSR
จะจัดจ้างให้บริษัทภายนอกรับไปทำแล้วจึงส่งผลิตภัณฑ์สำเร็จกลับมายัง SSR อีกครั้งหนึ่ง อีกทั้ง SSR
ยังไม่เคยได้รับการร้องเรียนจากสังคมและชุมชมโดยรอบ

อย่างไรก็ดี SSR ยังยึดหลักความสัมพันธ์อันดีกับสังคมและชุมชนโดยรอบ
โดยการเข้าไปทำประโยชน์ให้สังคม เช่นการช่วยสร้างหลังคาวัด
และที่พักรถของรถจักรยานยนต์รับจ้างในบริเวณใกล้เคียง เป็นต้น

+-----------------------------------------------------------------------+
| 3.  ความเสี่ยงอื่นๆ                                                       |
+-----------------------------------------------------------------------+

1.  ความเสี่ยงจากการถูกควบคุมเสียงของที่ประชุมผู้ถือหุ้นจากกลุ่มผู้ถือหุ้นรายใหญ่

กลุ่มผู้ถือหุ้นรายใหญ่ของบริษัทฯ ได้แก่ ครอบครัวกุญชรยาคง ประกอบด้วย นางสาววันดี กุญชรยาคง
นางประคอง กุญชรยาคง นายสมศักดิ์ กุญชรยาคง นางสาวสมปอง กุญชรยาคง นางกนกพร
กุญชรยาคง และนายจิราคม ปทุมานนท์ (รวมกันเรียกว่า “กลุ่มผู้ถือหุ้นรายใหญ่”)
ซึ่งมีเจตนาร่วมกันในการใช้สิทธิออกเสียงของตนไปในทางเดียวกัน
เพื่อควบคุมสิทธิออกเสียงหรือควบคุมกิจการร่วมกัน
และมีความสัมพันธ์หรือมีพฤติกรรมร่วมกันตามที่ประกาศคณะกรรมการกำกับตลาดทุนที่ ทจ. 7/2552
เรื่อง กำหนดลักษณะความสัมพันธ์หรือพฤติกรรมที่เข้าลักษณะเป็นการกระทำร่วมกับบุคคลอื่น
ถือหุ้นคิดเป็นสัดส่วนร้อยละ 54.46 ของจำนวนหุ้นที่จำหน่ายได้แล้วทั้งหมดของบริษัทฯ
และกลุ่มผู้ถือหุ้นใหญ่ยังเป็นผู้บริหารและกรรมการผู้มีอำนาจลงนามของบริษัทฯ ด้วย
จึงทำให้กลุ่มผู้ถือหุ้นใหญ่เป็นผู้มีอำนาจในการบริหารจัดการและควบคุมคะแนนเสียงในการลงมติที่สำคัญได้เกือบทั้งหมด
ไม่ว่าในเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นในเรื่องกฎหมายหรือข้อบังคับบริษัทกำหนดให้ต้องได้รับเสียง 3 ใน 4
ของจำนวนหุ้นที่เข้าประชุมและมีสิทธิออกเสียง
ดังนั้นผู้ถือหุ้นรายอื่นที่เข้าร่วมประชุมและมีสิทธิออกเสียง
อาจจะไม่สามารถรวบรวมคะแนนเสียงเพื่อตรวจสอบหรือถ่วงดุลการบริหารของกลุ่มผู้ถือหุ้นใหญ่ได้

อย่างไรก็ดี โครงสร้างการจัดการของบริษัทฯ ประกอบด้วยคณะกรรมการและคณะอนุกรรมการรวม
3 ชุด ได้แก่ คณะกรรมการบริษัท คณะกรรมการตรวจสอบ
และคณะกรรมการสรรหาและกำหนดค่าตอบแทน
โดยมีการกำหนดขอบเขตอำนาจหน้าที่ของคณะอนุกรรมการแต่ละคณะอย่างชัดเจน
จึงมีส่วนช่วยให้การดำเนินงานของคณะกรรมการและคณะอนุกรรมการเป็นไปอย่างมีระบบ
และสามารถตรวจสอบได้ อีกทั้งยังมีคณะกรรมการตรวจสอบ ซึ่งประกอบด้วยกรรมการอิสระ 3
ท่านเป็นผู้ที่มีความรู้ความสามารถ นอกจากนี้ บริษัทฯ
ยังมีนโยบายเกี่ยวกับการทำรายการที่เกี่ยวโยงกับ กรรมการ ผู้ถือหุ้นรายใหญ่
หรือผู้มีอำนาจควบคุมในกิจการ รวมทั้งบุคคลที่อาจมีความขัดแย้ง
โดยบุคคลดังกล่าวจะไม่มีอำนาจอนุมัติในการเข้าทำรายการนั้นๆ
ทำให้สามารถลดทอนความเสี่ยงอันอาจจะเกิดขึ้นได้อีกด้วย

นอกจากนี้ ยังมี ธนาคารกสิกรไทย จำกัด (มหาชน) ธนาคารกรุงไทย จำกัด (มหาชน)
และธนาคารอื่นๆ ซึ่งเป็นผู้ให้การสนับสนุนทางการเงินในด้านเงินกู้
เข้ามาเป็นผู้ตรวจสอบการทำรายการต่างๆ ให้เป็นไปตามแผนธุรกิจอีกชั้นหนึ่ง

2.  ความเสี่ยงจากการใช้สิทธิในใบสำคัญแสดงสิทธิ

  เมื่อวันที่ 2 มีนาคม 2555 บริษัทได้ออกใบสำคัญแสดงสิทธิที่จะซื้อหุ้นสามัญรวมทั้งสิ้น
  279,999,581 หน่วย ใบสำคัญแสดงสิทธิดังกล่าวมีอายุ 3 ปี และมีกำหนดการใช้สิทธิในวันที่ 2
  มีนาคม 2558 ในอัตรา 1 ใบสำคัญแสดงสิทธิ มีสิทธิซื้อหุ้นสามัญเพิ่มทุน 1 หุ้น ในราคาหุ้นละ 1
  บาท ในการนี้หากผู้ถือใบสำคัญแสดงสิทธิทุกรายใช้สิทธิในการซื้อหุ้นสามัญเพิ่มทุน
  จะส่งผลกระทบต่อส่วนแบ่งกำไรต่อหุ้น (EPS Dilution) ทำให้ส่วนแบ่งกำไรลดลงร้อยละ
  33.33

3.  ความเสี่ยงจากการกู้ยืมเงินเพื่อพัฒนาโซล่า ฟาร์ม

  ณ วันที่ 31 ธันวาคม 2555 บริษัทและบริษัทย่อยมียอดเงินกู้ยืมรวมทั้งสิ้น 8,171.38 ล้านบาท
  โดยเป็นเงินกู้ยืมหมุนเวียน 1,926 ล้านบาท ทั้งนี้บริษัทฯ ใช้ที่ดิน
  เครื่องแปลงกระแสไฟฟ้าของบริษัทย่อย และหุ้นของกลุ่มบริษัทเป็นหลักประกัน
  อีกทั้งมีการค้ำประกันผลเสียหายซึ่งกันและกันระหว่างบริษัทย่อย
  ภายใต้เงื่อนไขของสถาบันการเงิน โดยมีอัตราดอกเบี้ย ลอยตัวเป็นส่วนใหญ่
  ทั้งนี้มีอัตราดอกเบี้ยที่แท้จริง (Interest Effective Rate) อยู่ที่ 1.50 – 9.97%
  แตกต่างกันตามประเภทเงินกู้และสัญญากู้ยืมแต่ละฉบับ สำหรับกำหนดชำระคืนเงินต้น และดอกเบี้ย
  กำหนดไว้เป็นรายเดือน และราย 3 เดือน
  บริษัทจึงมีความเสี่ยงในการบริหารเงินสดให้สอดคล้องกับภาระในการชำระคืนเงินกู้และดอกเบี้ย
  อย่างไรก็ตาม เนื่องจากกำหนดการใช้จ่ายเงินนั้นมีกำหนดเวลาที่ชัดเจน
  จึงสามารถวางแผนล่วงหน้า
  ประกอบกับบริษัทมีกระแสเงินสดรับจากรายได้ในการจำหน่ายไฟฟ้าที่สามารถคาดการณ์ได้
  จึงสามารถบริหารสภาพคล่องได้ อีกทั้งโดยลักษณะการลงทุนพัฒนาโซล่า ฟาร์ม
  เป็นการลงทุนครั้งแรกเพียงครั้งเดียว
  หลังจากที่เริ่มดำเนินการเชิงพาณิชย์แล้วจะคงมีเพียงค่าใช้จ่ายในการดูแล และบริหารงานเท่านั้น
  บริษัทฯ และบริษัทย่อย
  จึงสามารถใช้กระแสเงินสดจากการดำเนินงานมาชำระคืนเงินกู้และดอกเบี้ยได้ตามแผนที่วางไว้